समाचार एजेंसी एएनआई के अनुसार गुरुवार रात को सिंधु बॉर्डर पर भारी और मध्यम श्रेणी के वाहनों की जांच की गई और ऐसी गाड़ियों को दिल्ली की सीमा पर ही रोक लिया गया या उन्हें लौटा दिया गया. सब इंस्पेक्टर रमेश ने बताया, 'भारी और मध्यम श्रेणी के उन वाहनों को ही दिल्ली में प्रवेश की अनुमति प्रदान की गई जो फल, सब्जी, अनाज या आवश्यक वस्तुएं लेकर आ रहे थे अन्यथा उन्हें बॉर्डर से लौटा दिया गया.' उन्होंने बताया कि 8 नवंबर रात 11 बजे से 11 नवंबर रात 11 बजे तक ट्रकों के दिल्ली में प्रवेश पर बंदिश लगा दी गई है.